stanford-oval/wikipedia huggingface dataset:
โอเค เบตง
เรื่องย่อ

ธรรม (ภูวฤทธิ์) อยู่บวชอยู่ที่วัดป่า และศึกษาพระธรรมมาตั้งแต่อายุ 5 ขวบ หลังจากพ่อแม่เสียชีวิต วันหนึ่ง จันทร์ พี่สาวเพียงคนเดียวของธรรม เสียชีวิตอย่างกะทันหันเนื่องจากเหตุการณ์ระเบิดที่สถานีรถไฟ ธรรมต้องลาสิกขาบทออกมาเพื่อดูแล มารีอา (ด.ญ.สรัญญ่า) ลูกกำพร้าของพี่สาวที่เกิดจาก กาเซ็ม สามีชาวมุสลิม เขาต้องพบกับความยากลำบากในการปรับตัว จากเดิมที่ใช้ชีวิตทางธรรมอย่างเรียบง่ายเพื่อศึกษาพระพุทธศาสนา กลับต้องมาใช้ชีวิตทางโลก อยู่ท่ามกลางความแปลกใหม่ มีสิ่งยั่วยวนมากมาย โดยได้รับความช่วยเหลือจาก หลิน (จีรนันท์) หญิงสาวที่อาศัยอยู่ตรงข้ามร้านเสริมสวยของจันทร์ และ เฟิร์น (สรวงสุดา) นักร้องสาวคาเฟ่ เพื่อนสนิทของจันทร์
ธรรมต้องพบความสับสนครั้งใหญ่ในชีวิต เมื่อพบว่าตัวเองมีความรู้สึกดี ๆ กับ หลิน แต่แท้ที่จริงเธอเป็นคนรักของ ฟารุก (อรรถพร) มุสลิมหัวก้าวหน้า หนึ่งในผู้นำขบวนการแบ่งแยกดินแดน ซึ่งถูกทางการไทยกล่าวหาว่าเป็นผู้อยู่เบื้องหลังการระเบิดที่ทำให้พี่สาวของธรรมเสียชีวิต หลินตัดสินใจเปลี่ยนไปนับถือศาสนาอิสลาม เพื่ออยู่เคียงข้างชายที่เธอรัก ขณะเดียวกันธรรมก็ต้องแยกจากมารีอา เมื่อกาเซ็ม พ่อแท้ ๆ รับเธอไปอยู่ด้วยที่ประเทศมาเลเซีย
ด้วยความผิดหวังในความรัก ธรรมต้องตกอยู่ภายใต้อำนาจของอบายมุข แต่ที่สุดแล้วเขาก็ได้เรียนรู้ที่จะปรับตัว มีชีวิตอยู่อย่างมีสติ และดำเนินชีวิตต่อไปข้างหน้า
เพลงประกอบภาพยนตร์

เพลง มาทำไม ขับร้องโดย ธงไชย แมคอินไตย์ และจินตหรา พูนลาภ
เพลง กราบเท้าย่าโม ขับร้องโดย สุนารี ราชสีมา
เพลง I Love You โดย ชาติชาย พงษ์ประภาพันธ์
เพลง โอเคอินเดีย โดย ชาติชาย พงษ์ประภาพันธ์ ขับร้องโดย Spices of India
เพลง โดเรมี ขับร้องโดย พรชิตา ณ สงขลา
เพลง เบตง คาเฟ่ โดย คงเดช จาตุรันต์รัศมี/ชาติชาย พงษ์ประภาพันธ์ ขับร้องโดย เนตรนภา หาญโรจนวุฒิ
เพลง จงเป็นสุขเป็นสุขเถิด ขับร้องโดย จีรนันท์ มะโนแจ่ม
เกี่ยวกับภาพยนตร์

ภาพยนตร์ถ่ายทำที่อำเภอเบตง จังหวัดยะลา และจังหวัดสระบุรี
ฉากระเบิดที่สถานีรถไฟ เกิดขึ้นภายหลังเหตุการณ์ระเบิดสถานีรถไฟชุมทางหาดใหญ่ เมื่อเดือนเมษายน พ.ศ. 2544
ภาพยนตร์เรื่องนี้ไม่มีโอกาสได้ฉายในโรงภาพยนตร์ที่อำเภอเบตง ซึ่งเป็นสถานที่ถ่ายทำ เพราะที่นั่นไม่มีโรงภาพยนตร์ โรงภาพยนตร์เพียงโรงเดียวที่นั่นปิดตัวไปตั้งแต่ พ.ศ. 2539
แหล่งข้อมูลอื่น

OK Baytong ที่อินเทอร์เน็ตมูวีเดตาเบส
โอเค เบตง จากเว็บ CINEMASIA เก็บถาวร 2006-05-18 ที่ เวย์แบ็กแมชชีน
โอเค เบตง จาก พันทิป
โอเคเบตง (2003) ที่สยามโซน
| ด ค กผลงานโดย นนทรีย์ นิมิบุตร |
| --- | --- |
กำกับภาพยนตร์: 2499 อันธพาลครองเมือง (2540) • นางนาก (2542) • จัน ดารา (2544) • อารมณ์ อาถรรพณ์ อาฆาต (2545) • โอเค เบตง (2546) • ปืนใหญ่จอมสลัด (2551) • คน-โลก-จิต (2555)  • ไทม์ไลน์ จดหมาย ความทรงจำ (2557) • มนต์รักนักพากย์ (2566)
อำนวยการสร้าง ภาพยนตร์: เสือ โจรพันธุ์เสือ (2541) • บางกอกแดนเจอรัส (2542) • ฟ้าทะลายโจร (2543) • บางระจัน (2543) • จัน ดารา (2544) • มนต์รักทรานซิสเตอร์ (2544) • อารมณ์ อาถรรพณ์ อาฆาต  (2545) • เรื่องรัก น้อยนิด มหาศาล (2546) • เดอะเลตเตอร์ จดหมายรัก (2547) • โหมโรง (2547) • คนเห็นผี 2 (2547) • หนูหิ่น เดอะมูฟวี่ (2549) • ปืนใหญ่จอมสลัด (2551)
ละครโทรทัศน์: ดิน น้ำ ลม ไฟ (2552) • เหนือเมฆ (2553)
| ด ค กผลงานโดย ดวงกมล ลิ่มเจริญ |
| --- | --- |
อำนวยการสร้าง: จัน ดารา (2544) • มนต์รักทรานซิสเตอร์ (2544) • อารมณ์ อาถรรพณ์ อาฆาต  (2545) • เรื่องรัก น้อยนิด มหาศาล (2546) • โอเค เบตง (2546) • โหมโรง (2547) • เดอะเลตเตอร์ จดหมายรัก (2547)
ประเทศคอโมโรสในโอลิมปิกฤดูร้อน 2020

| ประเทศคอโมโรส ในโอลิมปิกฤดูร้อน 2020 |
| --- | --- |

รหัสประเทศ: COM
เอ็นโอซี: คณะกรรมการโอลิมปิกและกีฬาคอโมโรส
ณ โตเกียว, ประเทศญี่ปุ่น 23 กรกฎาคม ค.ศ. 2021 (2021-07-23) – 8 สิงหาคม ค.ศ. 2021 (2021-08-08)
นักกีฬา: 3 คน  ใน 2 ชนิดกีฬา
ผู้เชิญธงชาติ (พิธีเปิด): อาเหม็ด เอลนา ฟาดาน ฮามาดี
ผู้เชิญธงชาติ (พิธีปิด): ฟาดาน ฮามาดี
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1996 2000 2004 2008 2012 2016 2020 2024
ประเทศคอโมโรส เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ถือเป็นการเข้าร่วมการแข่งขันโอลิมปิกฤดูร้อนของประเทศนี้เป็นครั้งที่ 7 ติดต่อกัน
จำนวนนักกีฬา

จำนวนนักกีฬาในแต่ละชนิดกีฬามีดังต่อไปนี้
| กีฬา | ชาย | หญิง | รวม |
| --- | --- | --- | --- |
| กรีฑา | 1 | 1 | 2 |
| ยูโด | 1 | 0 | 1 |
| รวม | 2 | 1 | 3 |
กรีฑา

บทความหลัก: กีฬากรีฑาในโอลิมปิกฤดูร้อน 2020 และ กีฬากรีฑาในโอลิมปิกฤดูร้อน 2020 – รอบคัดเลือก
คอโมโรสได้รับสิทธิ์เข้าร่วมการแข่งขันระดับสากลจากเวิลด์แอธเลติก เพื่อส่งนักกีฬา 2 คน (ชาย 1 คน และหญิง 1 คน) ไปแข่งขันโอลิมปิก อาเหม็ด เอลนา ซึ่งศึกษาเกี่ยวกับกฎหมายที่มหาวิทยาลัยซอร์บอนน์ กรุงปารีส เป็นผู้เชิญธงชาติสำหรับเธอในพิธีเปิด เธอเข้าแข่งขันวิ่ง 100 เมตร ซึ่งเธอจบอันดับที่ 8 ในรอบคัดเลือกรอบแรก โดยวิ่งเวลาได้ 14.30 วินาที ซึ่งถือเป็นสถิติส่วนตัวที่ดีที่สุดใหม่
:
หมายเหตุ–อันดับที่กำหนดไว้สำหรับการแข่งขันประเภทลู่จะอยู่ภายในกลุ่มของนักกีฬาเท่านั้น
Q = ผ่านเข้ารอบต่อไป
q = ผ่านเข้ารอบต่อไปในฐานะผู้แพ้ที่เร็วที่สุด หรือ ในการแข่งขันประเภทลาน โดยพิจารณาจากตำแหน่งโดยไม่บรรลุเป้าหมายการผ่านเข้ารอบ
NR = สถิติระดับประเทศ
N/A = รอบที่ไม่สามารถแข่งขันได้
Bye = นักกีฬาไม่จำเป็นต้องแข่งขันในรอบ
| นักกีฬา | รายการ | ฮีท> ผล | ฮีท> อันดับ | ก่อนรอง> ผล | ก่อนรอง> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
| ฟาดาน ฮามาดี | ข้ามรั้ว 110 เมตร ชาย | 14.99 | 8 | — | — | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
| อาเหม็ด เอลนา | 100 เมตร หญิง | 14.30 | 9 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
ยูโด

บทความหลัก: กีฬายูโดในโอลิมปิกฤดูร้อน 2020 และ กีฬายูโดในโอลิมปิกฤดูร้อน 2020 – รอบคัดเลือก
คอโมโรสได้รับคำเชิญจากคณะกรรมาธิการไตรภาคีและสหพันธ์ยูโดนานาชาติให้ส่ง ฮุสนี ทาอูบานี ในรุ่นฮาล์ฟมิดเดิลเวทชาย (81 กก.) ซึ่งถือเป็นการเปิดตัวกีฬาในโอลิมปิกของประเทศ
| นักกีฬา | รายการ/รุ่น | 64 คน> คู่แข่ง ผล | 32 คน> คู่แข่ง ผล | 16 คน> คู่แข่ง ผล | ก่อนรองฯ> คู่แข่ง ผล | รอบรองฯ> คู่แข่ง ผล | แก้ตัว> คู่แข่ง ผล | ชิงชนะเลิศ/ทองแดง> คู่แข่ง ผล | ชิงชนะเลิศ/ทองแดง> อันดับ |
| --- | --- | --- | --- | --- | --- | --- | --- | --- | --- |
| ฮุสนี ทาอูบานี | 81 กก. ชาย |  ปาเชก (SWE) แพ้ 00–10 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
ปลากระแห

| ปลากระแห |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: ปลาที่มีก้านครีบ Actinopterygii
อันดับ:: ปลาตะเพียน 
วงศ์:: วงศ์ปลาตะเพียน 
วงศ์ย่อย:: Cyprininae 
สกุล:: สกุลบาร์โบนีมัส  (Bleeker, 1853)
สปีชีส์:: Barbonymus schwanenfeldii
ชื่อทวินาม
Barbonymus schwanenfeldii (Bleeker, 1853)

ชื่อพ้อง
 Barbodes schwanefeldii (lapsus)  Barbodes schwanenfeldii (Bleeker, 1853)  Barbonymus schwanefeldii (lapsus)  Barbus schwanefeldii (lapsus)  Barbus schwanenfeldii Bleeker, 1853  Puntius schwanefeldii (lapsus)  Puntius schwanenfeldii (Bleeker, 1853)
ปลากระแห เป็นปลาน้ำจืดชนิดหนึ่ง มีชื่อวิทยาศาสตร์ว่า Barbonymus schwanenfeldii อยู่ในวงศ์ปลาตะเพียน (Cyprinidae) รูปร่างคล้ายปลาตะเพียนทอง (B. altus) ที่อยู่สกุลเดียวกัน แต่มีรูปร่างป้อมสั้นกว่า ลำตัวแบนข้าง ส่วนหลังยกสูง หัวค่อนข้างเล็ก ตาโต มีหนวด 2 คู่ที่ริมฝีปาก ปากเล็กอยู่สุดของจะงอยปาก เกล็ดเล็กมีสีเงินวาวเหลือบเหลืองทอง ครีบหลังสีส้มมีแต้มสีดำชัดที่ด้านบนสุด ครีบอื่น ๆ มีสีส้มสดยกเว้นขอบบนของครีบอกและขอบล่างของครีบหางที่มีแถบสีดำยาว มีขนาดประมาณ 15–30 เซนติเมตร
พบอาศัยอยู่เป็นฝูงในแม่น้ำและหนองบึงทุกภาคของประเทศไทย หรือตามหน้าวัดที่อยู่ติดริมแม่น้ำต่าง ๆ โดยมักจะอาศัยอยู่รวมกับปลาตะเพียน (B. gonionotus), ปลาตะเพียนทอง, ปลาแก้มช้ำ (Puntius orphoides) หรือปลาในตระกูลปลาตะเพียนชนิดอื่นด้วยกันเสมอ
ปลากระแหนิยมบริโภคโดยการปรุงสด รมควัน ตากแห้ง ทำปลาร้า ปลาส้ม นอกจากนี้ยังนิยมเลี้ยงเป็นปลาสวยงามด้วย ชื่อเรียกอื่น ๆ ตามท้องถิ่น เช่น "กระแหทอง" หรือ "ตะเพียนหางแดง", ในภาษาใต้เรียก "ลำปำ", ในภาษาอีสานเรียก "เลียนไฟ", ภาษาเหนือเรียก "ปก" เป็นต้น
แหล่งข้อมูลอื่น

Froese, Rainer, และ Daniel Pauly, eds. (2006). Barbonymus schwanenfeldii ใน FishBase. ฉบับเดือนFebruary 2006.
"Barbus schwanefeldi". ระบบข้อมูลการจำแนกพันธุ์แบบบูรณาการ. สืบค้นเมื่อ April 28, 2004.
Lambert, Derek J (1997). Freshwater Aquarium Fish. Edison, New Jersey: Chartwell Books. pp. 16. ISBN 0-7858-0867-1.
| ด ค กสัตว์น้ำประจำจังหวัดของไทย |
| --- | --- |
ภาคเหนือ:  ปลาบึก (เชียงราย, พะเยา)  ปลากา (เชียงใหม่, แพร่)  ปลาปากหนวด (น่าน)  กบทูด (แม่ฮ่องสอน)  ปลารากกล้วยชนิด Acantopsis choirorhynchos (ลำปาง)  อึ่งปากขวด (ลำพูน)  ปลาตะโกก (อุตรดิตถ์) 
ภาคตะวันออกเฉียงเหนือ:  ปลาเกล็ดถี่ (กาฬสินธุ์)  ปลาพรม (ขอนแก่น)  ปลาสลาด (ชัยภูมิ)  ปลาเผาะ (นครพนม)  ปลาบ้า (นครราชสีมา)  ปลาบู่กุดทิง (บึงกาฬ)  กุ้งฝอยชนิด Macrobrachium lanchesteri (บุรีรัมย์)  ปูทูลกระหม่อม (มหาสารคาม)  ปลากดคัง (มุกดาหาร)  ปลาชะโอน (ยโสธร)  ปลาหลดจุด (ร้อยเอ็ด)  ปลาเพ้าชนิด Bangana lippus (เลย)  กบนา (ศรีสะเกษ)  ปลากา (สกลนคร)  ปลานวลจันทร์น้ำจืด (สุรินทร์)  ปลายี่สก (หนองคาย)  ปลาสร้อยขาว (หนองบัวลำภู, อำนาจเจริญ)  ปลาสร้อยลูกกล้วย (อุดรธานี)  ปลาเทโพ (อุบลราชธานี) 
ภาคกลาง:  ปลากระโห้ (กรุงเทพมหานคร)  ปลาตะพากเหลือง (กำแพงเพชร)  ปลาแดง (ชัยนาท)  ปลาตะเพียนทอง (นครนายก, อ่างทอง)  กุ้งก้ามกราม (นครปฐม, พระนครศรีอยุธยา)  ปลาสวาย (นครสวรรค์)  ปลาเทพา (นนทบุรี)  ปลาบู่ทราย (ปทุมธานี)  จระเข้น้ำจืด (พิจิตร)  ปลากดคัง (พิษณุโลก)  แมงกะพรุนน้ำจืดชนิด Craspedacusta sowerbii (เพชรบูรณ์)  ปลาตะเพียนขาว (ลพบุรี)  ปลาสลิด (สมุทรปราการ)  หอยหลอดชนิด Solen regularis (สมุทรสงคราม)  ปลาทู (สมุทรสาคร)  ปูน้ำตกสระบุรี (สระบุรี)  ปลาช่อน (สิงห์บุรี)  ปลาก้างพระร่วง (สุโขทัย)  ปลาม้า (สุพรรณบุรี)  ปลาแรด (อุทัยธานี) 
ภาคตะวันออก:  ปลาบู่มหิดล (จันทบุรี)  ปลากะพงขาว (ฉะเชิงเทรา)  ปลาฉลามกบ (ชลบุรี)  ปลากะรังจุดฟ้าจุดเล็ก (ตราด)  ปลาตะโกก (ปราจีนบุรี)  ปลาพลวงทอง (ระยอง)  ปลาบ้า (สระแก้ว) 
ภาคตะวันตก:  ปลายี่สก (กาญจนบุรี, ราชบุรี)  ปลาตะพากส้ม (ตาก)  ปลานวลจันทร์ทะเล (ประจวบคีรีขันธ์)  ปลาเวียน (เพชรบุรี) 
ภาคใต้:  หอยชักตีน (กระบี่)  ปลาทู (ชุมพร)  พะยูน (ตรัง)  ปลาหมอ (นครศรีธรรมราช)  ปลาซิวข้างขวานใหญ่ (นราธิวาส)  ปลาสลิด (ปัตตานี)  เต่าตนุ (พังงา)  ปลากระแห (พัทลุง)  หอยมุกจาน (ภูเก็ต)  ปลาพลวงชมพู (ยะลา)  ปูเจ้าฟ้า (ระนอง)  ปลาตะกรับ (สงขลา)  ปลาการ์ตูนส้มขาว (สตูล)  ปลาตะพัดเขียว (สุราษฎร์ธานี) 
| --- | --- |
การแยกแยะหน่วยอนุกรมวิธาน:  Wikidata: Q2427972  Wikispecies: Barbonymus schwanenfeldii  BOLD: 170220  FishBase: 4765  GBIF: 2366101  iNaturalist: 187126  IRMNG: 10849995  ITIS: 688445  IUCN: 181160  NCBI: 1906136  WoRMS: 1021642
หลัน เจี๋ยอิง
ประวัติ

หลันเจี๋ยอิง เกิดเมื่อ วันที่ 27 เม.ย. พ.ศ. 2506 (1963) ที่ฮ่องกงในครอบครัวเชื้อสายชาวจีนแคะ ที่ยากจน ซึ่งเธอเป็นลูกสาวคนเล็กของครอบครัว โดยมีพี่ชาย 1 คนและพี่สาวอีก 1 คน ต่อมาพ่อของเธอได้เสียชีวิตลงไป ทำให้เธอกับแม่และพวกพี่ ๆ อยู่ด้วยความยากลำบาก ไม่นานแม่ของเธอก็มีสามีใหม่ซึ่งเป็นพ่อหม้ายลูกติด 3 คนที่มีฐานะดี ทำให้ชีวิตความเป็นอยู่ของทั้งแม่, พวกพี่ ๆ และตัวเธอดีขึ้น แต่ทว่าชีวิตในวัยเด็กของเธอค่อนข้างโหดร้ายเพราะเวลาพ่อเลี้ยงของเธอเมาก็จะอาละวาดชอบทุบตีทั้งแม่และลูก ๆ รวมถึงตัวเธอด้วย ซึ่งส่งผลเสียต่อสุขภาพจิตของเธอมาตั้งแต่เด็ก จากนิสัยที่มักใช้ความรุนแรงของพ่อเลี้ยงของเธอ ทำให้เธอคิดเสมอว่าเมื่อเรียนจบมีงานทำและมีเงินเก็บพอเธอจะย้ายออกจากขุมนรกนี้ให้ได้
ในราวต้นปีพ.ศ. 2526 สถานีโทรทัศน์ทีวีบี ได้เปิดอบรมหลักสูตรการแสดงระยะสั้น 6 เดือน ขึ้นมาเป็นครั้งแรกจากหลักสูตรเดิมที่ผู้ผ่านการคัดเลือกต้องใช้เวลาเรียนนานถึง 1 ปี ถือเป็นมิติใหม่ที่ผู้ผ่านการคัดเลือกจะได้เรียนจบไว ๆ และเป็นนักแสดงกับทางช่องได้เร็วขึ้น โดยทางช่องทีวีบีได้ประกาศรับสมัครบุคลากรที่ต้องการจะเป็นนักแสดงกับทางค่าย ซึ่ง หลันเจี๋ยอิง หลังจากเรียนจบชั้นมัธยมปลายที่ "วิทยาลัยคริสเตียน เก๋อจื้อ"  (格致書院 香港基教書院) แล้วเธอได้ตัดสินใจไปกับเพื่อนสาวที่ชื่อ หยางหลิง (楊羚) เพื่อลงทะเบียนเรียนหลักสูตรการแสดงระยะสั้นกับทางโรงเรียนสอนการแสดงของสถานีโทรทัศน์ทีวีบี (TVB) ในรุ่นที่ 12 ซึ่งเป็นรุ่นเดียวกับ หลิวเจียหลิง, อู๋ จวินหยู, เจิ้ง หัวเชียน, ซัง เทียนเอ๋อ, หลิวชิงหวิน, อู๋ฉีหัว และ เถาต้าหวี่ เธอเรียนการแสดงอยู่ประมาณ 6 เดือน จนจบหลักสูตรระยะสั้นและได้เซ็นสัญญาเป็นนักแสดงของสถานีโทรทัศน์ทีวีบี ทันที.
ปัญหาชีวิตและการเสียชีวิต > การเสียชีวิต

กลางดึกสงัดของคืนวันศุกร์ที่ 2 พฤศจิกายน พ.ศ. 2561 เพื่อนนอกวงการของเธอคนหนึ่งแซ่ลุ่ย (54ปี) ได้เดินทางไปหาเธอที่บ้านพักแถวย่านสแตนลีย์ ด้วยความเป็นห่วงเพราะไม่สามารถติดต่ออดีตดาราสาวผู้นี้ได้ตั้งแต่วันพฤหัส เมื่อไปถึงหน้าห้องพัก ก็ได้ยินเสียงโทรทัศน์เปิดคาทิ้งไว้ในห้อง และได้กลิ่นเหม็นโชยออกมาจากในห้องพักของเธอ จึงได้พยายามเรียกเธอที่หน้าห้องพักอยู่นานสองนาน แต่ก็ไม่มีการโต้ตอบกลับมาหรือได้ยินเสียงใด ๆ เลย เพื่อนของเธอคนนี้จึงตัดสินใจโทรไปร้องขอความช่วยเหลือต่อเจ้าหน้าที่ที่ศูนย์รับแจ้งเหตุฉุกเฉิน เมื่อเวลา 00.28 น. เป็นช่วงเวลาที่เพิ่งจะเข้าสู่วันใหม่ของวันเสาร์ที่ 3 พฤศจิกายน พ.ศ. 2561 ต่อมาทั้งเจ้าหน้าที่ตำรวจและเจ้าหน้าที่ดับเพลิงก็ได้มาถึงที่เกิดเหตุและพบว่า
"ประตูด้านในห้องพักปิดอยู่แต่ประตูด้านนอกไม่ได้ล็อก"
พวกเขาได้พังประตูเข้าไปในแฟลตและพบร่างไร้วิญญาณของหญิงคนหนึ่งนอนเสียชีวิตบนพื้นภายในห้องน้ำ ซึ่งตอนแรกทางเจ้าหน้าที่ไม่ทราบว่าเป็นใคร แต่เพื่อนของเธอได้ยืนยันว่าหญิงสาววัยกลางคนผู้เสียชีวิตคนดังกล่าวคืออดีตดาราสาวชื่อดัง "หลันเจี๋ยอิง " นั้นเอง
ในที่เกิดเหตุไม่พบสิ่งผิดปกติเพราะไม่พบร่องรอยใด ๆ ที่น่าสงสัย มีการสันนิษฐานการตายเบื้องต้นว่าเธอน่าจะเป็นลมหมดสติในห้องน้ำและเสียชีวิต ดูจากสภาพศพที่บวมและมีกลิ่นเหม็น คาดว่าร่างของเธอน่าจะเสียชีวิตมาประมาณ 2 วันแล้วเพราะเมื่อวันพุธที่ผ่านมาเพื่อนบ้านของเธอคนหนึ่งยังเห็นเธอที่ร้านกาแฟอยู่เลย แต่เขาสังเกตว่าเธอเดินเชื่องช้าลง และเห็นเท้าของเธอที่ดูบวมมากผิดปกติ ซึ่งตรงกับคำให้การของ รปภ. ประจำตึกที่เธอพักอาศัยว่าเห็นเธอครั้งสุดท้ายเมื่อวันพุธที่ 31 ตุลาคมที่ผ่านมา นอกจากนี้ทางเจ้าหน้าที่ยังพบบันทึกการโทรศัพท์เข้า-ออกของเธอในวันพุธซึ่งหมายความว่าเธอน่าจะเสียชีวิตในวันถัดมาคือวันพฤหัส ซึ่งก็ตรงกับคำให้การของเพื่อนอดีตดาราสาวผู้นี้ว่า ในวันจันทร์ยังได้โทรคุยกับเธออยู่เลยแต่ในวันพฤหัสที่ผ่านมาเขาก็ไม่สามารถโทรติดต่อเธอได้อีก
ต่อมาหลังจากชันสูตรศพแล้ว แพทย์ได้ระบุถึงสาเหตุการเสียชีวิตว่า เธอเสียชีวิตเพราะเป็นลมหมดสติในขณะที่อยู่ในห้องน้ำ เท่าที่ตรวจพบเกิดจากการทำงานของทั้ง ตับ ไต และหัวใจล้มเหลวเฉียบพลัน เนื่องจากเธอต้องทานยารักษาโรคซึมเศร้ามานาน 20 ปี ซึ่งเป็นการใช้ยาในระยะเวลาที่นานเกินไปส่งผลให้ระบบการทำงานของอวัยวะภายในล้มเหลว
การช่วยเหลือ

หลังจากที่อดีตดาราสาวผู้อาภัพ "หลันเจี๋ยอิง" ได้เสียชีวิตลงไป ถือได้ว่าเป็นการปิดฉากชีวิตอันแสนเศร้าที่เธอต้องเผชิญมานานกว่า 20 ปี และเมื่อไม่นานมานี้ก็มีหลายสื่อหลายสำนัก ออกมาเปิดเผยความจริงในเรื่องราวของเหล่าเพื่อนดาราที่ได้พยายามเข้ามาช่วยเหลือเธอในช่วงที่เธอตกต่ำ เมื่อเกือบ 10 ปีที่แล้วในยุคที่ยังไม่มีการโอนเงินสดผ่านแอปพลิเคชัน ครั้งหนึ่งพระเอกตลอดกาลอย่าง หลิวเต๋อหัว ผู้ซึ่งเคยแสดงประกบกับเธอในอดีตอยู่หลายเรื่องทั้งงานละครและงานภาพยนตร์ เช่นละครเรื่อง จอมเพชฌฆาตหมัดสิงโต (The Return Of Wong Fei Hung 1984) และละครเรื่อง ลิขิตฮ่องเต้ (Heir To The Throne Is 1986) รวมทั้งภาพยนตร์ดารม่าเรื่อง นี่แหละ..หัวใจแม่ (The Unwritten Law 1985) และภาพยนตร์เรื่องดังที่เป็นการรวมตัวมาแสดงของกลุ่ม 5 พยัคฆ์ทีวีบี ในเรื่อง  เพื่อเพื่อนสับมันเลย (The Tigers 1991) เมื่อเขาได้รู้ข่าวว่าเธอได้ตกระกำลำบาก เขาก็รีบติดต่อเธอเพื่อมอบเงินสดช่วยในเรื่องค่าใช้จ่าย 100,000 ดอลลาร์ฮ่องกง เพื่อให้เธอได้เอาไว้ใช้จ่ายในการดำรงชีวิตไปก่อน
แต่อย่างไรก็ตามในคืนนั้น หลันเจี๋ยอิง ได้ออกไปดื่มเหล้าที่บาร์แห่งหนึ่งและถูกโจรลักลอบขโมยเงินของเธอที่เพิ่งได้มาจาก หลิวเต๋อหัว ทำให้ต่อมาเธอคิดมากจนถึงขนาดที่จะฆ่าตัวตาย ด้วยเหตุผลนี้ หลิวเต๋อหัว จึงช่วยพาเธอไปพบจิตแพทย์เพื่อเยี่ยวยารักษา และเขายังช่วยแนะนำให้เธอไปสมัครขอรับสวัสดิการสังคมต่าง ๆ จนเธอได้มีที่พักอาศัยที่ดีขึ้นในระดับหนึ่ง
ต่อมามีการระบุถึงเพื่อนนักแสดงคนหนึ่งที่ไม่มีการเอ่ยนาม ว่าเขาพยายามติดต่อให้เธอมาร่วมแสดงในภาพยนตร์เรื่องหนึ่ง แต่ด้วยโรคซึมเศร้าที่เธอเป็นในตอนนั้นทำให้อารมณ์ของเธอแปรปรวนขึ้น ๆ ลง ๆ เป็นสาเหตุให้เธอไม่สามารถรับงานแสดงได้เลย ส่วนเพื่อนนักแสดงคนอื่น ๆ เช่น  เช่น หลิวเจียหลิง, เจิงหัวเชี่ยน และ อู๋จวินหยู ต่างก็พยายามติดต่อเธอเพื่อจะยื่นมือเข้าไปช่วย แต่ก็ไม่สามารถติดต่อเธอได้เลยเพราะ หลันเจี๋ยอิง เปลี่ยนเบอร์บ่อยมาก
ภายหลังจากอดีตดาราผู้นี้ได้เสียชีวิตลงไป พระเอกชื่อดัง กู่เทียนเล่อ ซึ่งปัจจุบันนอกจากการเป็นนักแสดงแล้วเขายังมีตำแหน่งเป็น "ประธานสมาคมนักแสดงฮ่องกง" อีกด้วย เมื่อทราบข่าวร้ายเกี่ยวกับเธอจึงได้ออกมาบอกกับสื่อต่าง ๆ ว่าเขาจะช่วยจัดงานศพให้กับ “หลันเจี๋ยอิง” อย่างสมเกียรติ เพราะเธอเป็นส่วนหนึ่งของวงการบันเทิงฮ่องกง แต่ทว่าในเวลาต่อมาทางพี่น้องของ หลันเจี๋ยอิง ไม่ต้องการให้มีการจัดงานศพของเธอใหญ่โตเอิกเกริก พวกเขาแค่ต้องการให้พิธีศพของเธอ เป็นแบบเรียบง่ายและสงบ โดยได้รับการช่วยเหลือทางด้านพิธีศพจากโบสถ์คริสเตียนแห่งหนึ่งที่ (Saint Anne's Church) ซึ่งเป็นโบสถ์เซนต์เดียวกันกับที่ หลันเจี๋ยอิง ได้รับศีลล้างบาป (Baptism) เป็นคาทอลิกไปเมื่อวันที่ 30 มีนาคม พ.ศ. 2556 (2013) ซึ่งทางพี่น้องของเธอไม่ขอรับบริจาคใด ๆ แต่ถ้าใครคิดจะช่วยเหลือก็ให้บริจาคกับทางโบสถ์โดยตรง และงานศพจะเริ่มขึ้นเวลา 20.00 น ของวันศุกร์ที่ 9 พฤศจิกายน พ.ศ. 2561 ซึ่งจัดขึ้นเพื่อระลึกถึงเธอในช่วงพิธีมิสซา
พิธีศพ

งานศพของเธอจัดขึ้นที่โบสถ์คาทอลิกเซนต์แอนน์ (St. Anne's Church) ในเขตย่านสแตนลี่ย์ของฮ่องกง โดยพิธีเริ่มขึ้นเวลา 20.00 น ของวันศุกร์ที่ 9 พฤศจิกายน พ.ศ. 2561 ซึ่งจัดขึ้นเพื่อระลึกถึงเธอในช่วงพิธีมิสซาและยาวไปอีกสองวัน
พิธีศพของเธอจัดแบบเล็ก ๆ เรียบง่ายไม่ได้ใหญ่โตเพราะเป็นความต้องการของทางครอบครัวของเธอ มีผู้คนมาร่วมในงานแค่ 300 คนรวมถึงคนในวงการบันเทิงที่เคยรู้จักกับเธอ เช่น เถาต้าหวี่, เส้าจงเหิง, หลี่ลี่เจิน, จางเหว่ยเจี้ยน และเติ้ง ชุ่ยเหวิน เป็นต้น ซึ่งถือว่าเป็นงานศพของอดีตดาราที่มีชื่อเสียงแต่มีคนมาร่วมงานไม่มากนัก ซึ่งเทียบไม่ได้เลยกับงานศพของเหล่าอดีตดาราดังระดับตำนานของฮ่องกง ที่พิธีศพต่างถูกต่างจัดขึ้นอย่างยิ่งใหญ่ อย่าง หลินไต้, องเหม่ยหลิง, บรูซ ลี, ฟู่เซิง, เลสลี่ จาง, เหมย เยี่ยนฟาง หรือแม้กระทั่งดาราอย่าง โอวหยัง เพ่ยซัน ก็ตาม
ในวันที่ 15 พฤศจิกายน ปีเดียวกัน ได้นำร่างของเธอไปฌาปนกิจ บรรยากาศค่อนข้างเงียบเหงาเพราะสื่อมวลชนน้อยมากที่ไปทำข่าวโดยมีพี่ของเธอและเพื่อนไม่กี่คน
ในวันต่อมา 16 พฤศจิกายน ได้เอาอัฐิเถ้ากระดูกของเธอไปไว้ในที่สงบตามหลักศาสนาคริสต์นิกายคาทอลิก โดยอัฐิของ "หลัน เจี๋ยอิง" จะถูกนำไปเก็บไว้ที่สุสานของโบสถ์เซนต์ราฟาเอล ในย่านฉางชาวาน เขตเกาลูน
ชีวิตส่วนตัว > บุคลิกลักษณะนิสัย

ในอดีต ย้อนกลับไปตั้งแต่ ยุค80s-90s หลันเจี๋ยอิง ได้ชื่อว่า เป็นหนึ่งในนักแสดงหญิงไม่กี่คน ที่บรรดาสื่อของฮ่องกง ไม่ชอบ เพราะเธอเป็นคนแข็งกร้าวเอาแต่ใจตัวเองอีกทั้งยังเป็นคนตรงเกินไปและออกไปทางหยิ่ง ๆ บางครั้งก็พูดจาขวานผ่าซากมาก จนทำให้ทั้งผู้กำกับ, ดารา และทีมงานหลายคนไม่ค่อยชอบเธอเท่าไร แม้กระทั่งกับนักข่าวเอง เธอก็ไม่ค่อยมีมนุษยสัมพันธ์ ที่ดีนัก จนหลายครั้งเธอก็โดนสื่อ และทางช่องสถานีโทรทัศน์ทีวีบี แบน
และด้วยเหตุนี้เธอจึงไม่ค่อยมีเพื่อนสนิทในวงการบันเทิงมากนักเพราะความที่เธอเป็นคนพูดตรง ๆ จนหลายคนในวงการไม่ค่อยชอบเธอ อีกทั้งเธอเป็นคนที่ไม่เข้าหาใครก่อนจนบางครั้งดูเหมือนหยิ่ง 
เมื่อชีวิตเธอตกต่ำ เลยไม่ค่อยมีใครให้ความช่วยเหลือเธอ เท่าที่ควร
ผลงาน

(ปีพ.ศ. 2527):-
ละครเรื่อง "แฝดคนละฝา" (再版人 :The Clones)
ละครเรื่อง "2คู่เพี้ยน" (扭計雙星:The Return of Mischievous Lots)
ละครเรื่อง "วิมานสายรุ้ง" (畫出彩虹 :Rainbow Round My Shoulder）
เรื่อง "เกินกว่าคำว่ารัก" (超越愛情線 :It Takes All Kinds)
ละครเรื่อง "รักห้าเส้า" (家有嬌妻 :It's a Long Way to Home)
ละครเรื่อง "จอมเพชฌฆาตหมัดสิงโต" (寶芝林 :The Return Of Wong Fei Hung 1984)
ละครเรื่อง "ชีวิตคนเมือง" (城市小品1984)
ละครเรื่อง "สวนทางรัก" (超越愛情線 :It Takes All Kinds 1984)
(ปีพ.ศ. 2528):-
ภาพยนตร์เรื่อง "นี่แหละ..หัวใจแม่" (The Unwritten Law 1985)
ละครเรื่อง "มารพิณพิฆาต" (六指琴魔 :The Possessed)
(ปีพ.ศ. 2529):-
ละครเรื่อง "รักระยะสุดท้าย" (愛情全盒：Next Year,Next Kins）
ละครเรื่อง "ลิขิตฮ่องเต้" (真命天子 :Heir To The Throne Is)
ละครเรื่อง "วีระบุรุษมือปราบ"  (英雄故事 :Turn Around and Die)
ภาพยนตร์เรื่อง "ท้าฟ้าสู้นรก" (奇緣 :Nepal Affair 1986)
ละครเรื่อง "ผมเป็นโสดนะครับ" (鑽石黃老五 :A Taste of Bachelorhood)
(ปีพ.ศ. 2530):-
ภาพยนตร์เรื่อง คนจะเฮง...ช่วยไม่ได้ (Happy Go Lucky 1987)
(ปีพ.ศ. 2532):-
ละครเรื่อง "ฤทธิ์นางจิ้งจอก" (万家传说：The Vixen's Tale）
ละครเรื่อง "คู่แค้นสายโลหิต" (義不容情：Looking Back in Anger）
ละครเรื่อง "จอมยุทธผงาดฟ้า" (蓋世豪俠 :The Final Combat）
ภาพยนตร์เรื่อง "แก็งค์บ้า..ฮาไม่จำกัด" (八寶奇兵 :They Came to Rob Hong Kong 1989)
ละครเรื่อง "สงครามหัวใจ" (摘星的女人 :Battle of the Heart 1989)
ละครเรื่อง "ทะลุเวลาหารัก" (花月佳期 :I Do I Do 1989)
ละครเรื่อง "มาม่าซัง ผีเสื้อทมิฬ" (霓虹姊妹花 :The Mamasan 1989)
ละครเรื่อง "มังกรโหด" (還我本色 :War of the Dragon)
(ปีพ.ศ. 2534):-
ละครเรื่อง "ดวงมากับเฮง" (橫財三千萬 :The poor rich man)
ภาพยนตร์เรื่อง "ใหญ่ไม่ใหญ่...ขอฆ่าไม่เลี้ยง" (英倫越戰 :Phantom War 1991)
ภาพยนตร์เรื่อง "เพื่อเพื่อนสับมันเลย" (五虎將之決裂 :The Tigers 1991)
(ปีพ.ศ. 2535):-
เรื่อง "เจ้าพ่อตลาดหุ้น" (大時代 :The Greed of Man）
ภาพยนตร์เรื่อง "รักไร้หนาม" (花货 :The Unleaded Love Unleaded Love 1992)
(ปีพ.ศ. 2536):-
ละครเรื่อง "5คู่ชูชื่น" (偷心大少 :the art of being together)
ละครเรื่อง "หวังอู่ จอมยุทธ์ดาบใหญ่" (大刀王五 1994)
ภาพยนตร์เรื่อง "ถังไป่หู่ ใหญ่ไม่ต้องประกาศ" (唐伯虎點秋香 :Flirting Scholar 1993)
ภาพยนตร์เรื่อง "นางพญาผมขาว ภาค1 หัวใจไม่ให้ใครบงการ" (白髮魔女傳 :The Bride with White Hair 1993)
(ปีพ.ศ. 2537):-
ละครเรื่อง "ขบวนการขวางทางเถื่อน" (新重案傳真:Crime and Passion) (หมดสัญญากับTVB)
ภาพยนตร์เรื่อง "เมืองคนเถื่อน" (傷城記 :Wounded Tracks 1994)
(ปีพ.ศ. 2538):-
ภาพยนตร์เรื่อง "ไซอิ๋วเดี๋ยวลิงเดี๋ยวคน ภาค 1  (西遊記大結局之仙履奇緣 :A Chinese Odyssey Part One: Pandora's Box 1994)
ภาพยนตร์เรื่อง "ไซอิ๋วเดี๋ยวลิงเดี๋ยวคน ภาค 2  (西遊記大結局之仙履奇緣 :A Chinese Odyssey Part Two: Cinderella 1994)
(ปีพ.ศ. 2542):-
ภาพยนตร์เรื่อง "เงาใจ" (Tender Heart 1999)
(ปีพ.ศ. 2545):-
ภาพยนตร์เรื่อง "คืนผีเดือด 16" (troublesome Night 16)
หวังอู๋จอมดาบพิฆาตอธรรม (the lone sabra 2002)
(ปีพ.ศ. 2547):-
ละครเรื่อง "แผ่นดินรักแผ่นดินเลือด" นำแสดงโดย หม่าจิ่งเทา เฉินซิ่วเหวิน (ค่ายATV)
แหล่งข้อมูล

หลัน เจี๋ยอิง ที่อินเทอร์เน็ตมูวีเดตาเบส
หัวใจทรนง

| หัวใจทรนง |
| --- | --- |
ใบปิดภาพยนตร์
กำกับ: อภิชาติพงศ์ วีระเศรษฐกุล ไมเคิล เชาวนาศัย
เขียนบท: อภิชาติพงศ์ วีระเศรษฐกุล ไมเคิล เชาวนาศัย
นักแสดงนำ: ไมเคิล เชาวนาศัย กฤษดา สุโกศล แคลปป์
กำกับภาพ: สุรเชษฐ์ ทองมี
บริษัทผู้สร้าง: คิกเดอะแมชชีน  
ผู้จัดจำหน่าย: จีเอ็มเอ็มพิกเจอร์
วันฉาย:   1 พฤศจิกายน ค.ศ. 2003 (2003-11-01) (ญี่ปุ่น) 
ความยาว: 90 นาที
ประเทศ: ไทย
หัวใจทรนง (อังกฤษ: The Adventure of Iron Pussy) เป็นภาพยนตร์แนวตลกบรรยายเพลง พ.ศ. 2546 เขียนบทและกำกับโดยอภิชาติพงศ์ วีระเศรษฐกุล และไมเคิล เชาวนาศัย และนำแสดงโดยไมเคิล เชาวนาศัย ตัวเอกเป็นสายลับคนข้ามเพศของไทยซึ่งต้องปลอมตัวเป็นสาวใช้เพื่อสืบหาข้อมูลตามคำสั่งของรัฐบาลไทย ภาพยนตร์มีแนวคิดและเลียนแบบภาพยนตร์แนวโลดโผน พากย์เสียง และประโลมโลกช่วงทศวรรษ 1970 นำแสดงโดยมิตร ชัยบัญชาและเพชรา เชาวราษฎร์, ภาพยนต์ได้เสนอในเทศกาลภาพยนตร์นานาชาติโตเกียว เมื่อปี ค.ศ. 2003 และได้แสดงในเทศกาลภาพยนตร์เบอร์ลิน, เทศกาลภาพยนตร์นานาชาติร็อตเตอร์ดัม และอีกหลายเทศกาลภาพยนตร์ เป็นภาพยนตร์เกินวิสัย และได้ฉายในเทศกาลภาพยนตร์ชายรักร่วมเพศและหญิงรักร่วมเพศหลายครั้งด้วย
นักแสดง

ไมเคิล เชาวนาศัย รับบท ไอรอนพุซซี
กฤษดา สุโกศล แคลปป์ รับบท คุณชายแทง
สิริยากร พุกกะเวส รับบท รุ่งราณี
ธีรวัฒน์ ทองจิตติ รับบท แป๋ว
ดารุณี กฤตบุญญาลัย รับบท มาดามปอมปาดอย
กรุง ศรีวิไล รับบท มิสเตอร์เฮนรี
เจนจิรา พงศ์พัศ รับบท หัวหน้าแม่บ้านสมจินตนา
การเผยแพร่

มีรายงานว่าภาพยนตร์จะออกในรูปแบบดีวีดีในปี พ.ศ. 2546 โดยจีเอ็มเอ็ม แกรมมี่ ร่วมกับแมงป่อง อย่างไรก็ตาม ดีวีดีไม่มีคำบรรยายภาษาอังกฤษ และคุณภาพค่อนข้างไม่เสถียร
แหล่งข้อมูลอื่น

The Adventure of Iron Pussy ที่อินเทอร์เน็ตมูวีเดตาเบส
The Adventure of Iron Pussy ที่ออลมูวี
พุทธิพงษ์ ปุณณกันต์

| พุทธิพงษ์ ปุณณกันต์ม> ป.ช., ม.ว.ม. |
| --- | --- |


รัฐมนตรีว่าการกระทรวงดิจิทัลเพื่อเศรษฐกิจและสังคม
ดำรงตำแหน่ง 10 กรกฎาคม พ.ศ. 2562 – 24​ กุมภาพันธ์​ พ.ศ.​ 2564 (1 ปี 229 วัน)
นายกรัฐมนตรี: ประยุทธ์ จันทร์โอชา
ก่อนหน้า: พิเชฐ ดุรงคเวโรจน์
ถัดไป: ชัยวุฒิ ธนาคมานุสรณ์
ปฏิบัติหน้าที่โฆษกประจำสำนักนายกรัฐมนตรี
ดำรงตำแหน่ง 26 ตุลาคม พ.ศ. 2561 – 5 กุมภาพันธ์ พ.ศ. 2562 (102 วัน)
นายกรัฐมนตรี: ประยุทธ์ จันทร์โอชา
ก่อนหน้า: พลโท สรรเสริญ แก้วกำเนิด
ถัดไป: นฤมล ภิญโญสินวัฒน์
รองเลขาธิการนายกรัฐมนตรี ฝ่ายการเมือง
ดำรงตำแหน่ง 11 กันยายน พ.ศ. 2561 – 5 กุมภาพันธ์ พ.ศ. 2562 (147 วัน)
นายกรัฐมนตรี: ประยุทธ์ จันทร์โอชา
 
ข้อมูลส่วนบุคคล
เกิด: 20 พฤศจิกายน พ.ศ. 2511 (56 ปี) รัฐนิวเจอร์ซีย์ สหรัฐ
ศาสนา: พุทธ
พรรคการเมือง: ประชาธิปัตย์ (2544–2561)   พลังประชารัฐ (2561–2565)   ภูมิใจไทย (2566–ปัจจุบัน)
คู่สมรส: นุสบา (วานิชอังกูร) ปุณณกันต์
ชื่อเล่น: บี

พุทธิพงษ์ ปุณณกันต์ (เกิด 20 พฤศจิกายน พ.ศ. 2511) อดีตรัฐมนตรีว่าการกระทรวงดิจิทัลเพื่อเศรษฐกิจและสังคม ในรัฐบาลประยุทธ์ จันทร์โอชา ตั้งแต่วันที่ 10 กรกฎาคม พ.ศ. 2562 กระทั่งพ้นจากตำแหน่ง ภายหลังจากศาลอาญามีคำพิพากษาเมื่อเดือนกุมภาพันธ์ พ.ศ. 2564 ว่าพุทธิพงษ์มีความผิดตามประมวลกฎหมายอาญาในช่วงที่ร่วมกลุ่มกับ กปปส. จัดการประท้วงที่นำไปสู่รัฐประหาร พ.ศ. 2557
ประวัติ

พุทธิพงษ์ เกิดเมื่อวันที่ 20 พฤศจิกายน พ.ศ. 2511 ที่รัฐนิวเจอร์ซีย์ สหรัฐอเมริกา มีชื่อเล่นว่า บี เป็นบุตรคนโตของ ศ.คลินิกเกียรติคุณ นพ.เหลือพร และนางดาริกา ปุณณกันต์ เป็นพี่ชายของดนุพร ปุณณกันต์ โฆษกพรรคเพื่อไทย
ทั้งยังเป็นหลานของพลเอก พงษ์ ปุณณกันต์ อดีตรัฐมนตรีว่าการกระทรวงคมนาคม และกระทรวงอุตสาหกรรม